Зеренді ауданы әкімдігінің «Пухальск НМ» КММ

**«Қоғамға қызмет ету»**

7а сыныптың өзін-өзі тану пәнінен сабақ жоспары

Дайындаған және өткізген:

өзін-өзі тану пәнінің мұғалімі Сатанова Д.К.

2017-2018 оқу жылы

Мектеп: «Пухальск НМ» Мерзiмі: 21.12.2017ж. № 15.

Тақырып: «Қоғамға қызмет ету»

Құндылық: «Сүйіспеншілік». Қасиеттер: жауапкершілік, татулық, бірлік, адалдық.

Мұғалiм: Сатанова Д.К. Cынып: 7а. Оқушылар саны: 4.

|  |  |
| --- | --- |
| **Сабақ мақсаты**: қоғамға адал қызмет ету туралы түсіндіре отырып, сүйіспеншілік құндылығының мәнін ашу.**Міндеттері:**1. Білімділік:  Отан, қоғам ұғымын сүйіспеншілік құндылығымен байланыстыра отырып, ұғындыру;2.Дамытушылық:  жауапкершілік, адалдық қасиеттерін дамыту;3. Тәрбиелік:  Отанды, қоғамды құрметтей отырып, татулық, бірлікке тәрбиелеу. | ***Ресурстар:*** *(әдістемелік құрал, оқулық, үнтаспа)* |
| **Сабақ барысы:**1. **Ұйымдастыру кезеңi.** (1 мин). Сәлемдесу.

 **Тыныштық сәтi.** (5 мин).Жайлап, жақсылап отырыңыздар. Арқаларыңызды түзу ұстаңыздар. Аяқ, қолдарыңызды айқастырмай, тізеге немесе үстел үстіне қоюға болады. Денеңізді бос ұстап, көзіңізді жұмыңыз.  Нұр сіздің төбеіңізден кіріп, денеңіздің ортасына қарай жылжып барады деп ойлаңыз. Кеудеңіздің ортасында гүл шоғы бар. Күннің жылуымен кеудеңіздегі гүл шоғының күлтелері бір- бірден ашыла бастайды. Сіздің жүрегіңізде әдемі, керемет гүл әр сезіміңіз бен тілегіңізді орындай гүлдей түседі. Нұр біртіндеп түгел денеңізге жайылып жатқандай. Ойша осы нұрды қолдарыңызға таратыңыз. Сіздің қолдарыңыз нұрланып, тазарды. Енді қолдарыңыз тек жақсы, игі істер ғана жасап, баршаға көмектеседі. Нұр біртіндеп сіздің аяқтарыңызға тарап жатыр, аяқтарыңыз нұрланып, тазара түсті. Енді сіздің аяқтарыңыз тек жақсы қадамдар жасап, жақсы жерлерге игі істер жасайтын жерлерге ғана апарады. Олар нұр мен сүйіспеншіліктің құралы болады. Нұр сіздің аузыңыз бен тіліңізге де жетті. Тіліңіз шындық пен мейірімді сөздер ғана айтатын болады. Енді нұрды ойша құлақтарыңызға бағыттаңыз, құлақтарыңыз жақсы сөздер естіп, тамаша әуендерді еститін болады. Басыңыз жап- жарық болғандай, ол тек жақсы ойлар ғана ойлайды.  Нұр кеңейіп, сіздің денеңізден асып шықты, осы нұрды барлық туған- туысқандарыңызға, ұстаздарыңыз бен достарыңызға, таныстырыңызға бағыттаңыз. Нұрды уақытша ренжісіп қалған таныстырыңызға да бағыттаңыз. Нұр мен жылу олардың жүрегін толтырсын. Осы нұр барлық жер бетіне тарасын, ол жан- жануарлар, өсімдіктерге де жетіп, оларды оларды өзө жылуымен баурасын. «Ойша, Мен.. НҰРМЫН, НҰР МЕНІҢ ІШІМДЕ. Осындай нұрлы, сүйіспеншілік, тыныштық жағдайда сәл болыңыз». Енді нұрды қайтадан өз жүрегіңізге салып қойыңыз. Нұрланған барша әлем сіздің жүрегіңізде. Жүрегіңізді осы тамаша жағдайда сақтаңыз. Біртіндеп көздеріңізді ашыңыздар. Рахмет.**5Т ережесін қайталап өту**: «Тәртіп, Талап, Тыныштық, Тазалық, Татулық»1. **Үй тапсырмасын тексеру.** (5 мин)

Ыбырай Жақаевтың «Кезек сенікі, келер ұрпақ...» атты шығармасынан үзінді* Ыбырай Жақаевтың бізге деген өсиет әңгімесінен не ұқтыңдар?
* Өздеріңнен «Әлемдегі ең асыл не?» деп сұраса, қалай жауап берер едіңдер?
* Қарт диқан қоғамға қалай қызмет етті? Ал бізге қалай қызмет етуді аманаттайды?
* Ыбырай Жақаев айтқан алты қасиет адам бойында болу үшін не істеуі керек деп ойлайсыңдар?
 | ***Сабақ барысын талқылау:*** баяу музыка ойнайды.Сұрақтарға жауап береді. |
| **Дәйексөз.** (5 мин)«Ел мен үшін не істей алады деп сұрама, ел үшін өзім не істей алам деп сұра» қанатты сөздер. Дж. КеннедиОсы дәйексөзді қалай түсінесіңдер? | Оқушылар дәйексөзді ақырын дауыспен, дауыстап қайталайды.Сұраққа жауап береді.Дәйексөзді дәптерге көшіріп жазады. |
| 1. **Әңгiмелеу (сұхбат).** (8 мин)

Бейнеролик: «Еңбекке құрмет көрсету» туралы әлеуметтік роликБейнеролик туралы әңгіме құрастыру:Бейнеролик не туралы?Қоғамға қызмет ету қалай түсінесіңдер?Өмірде осындай таныстарың бар ма? (Өз ісіңе адал, жауапты адам) | Бейнеролик қарап, сұрақтарға жауап береді. |
| 1. **Шығармашылық жұмыс, топтық жұмыс.** (10 мин)

1-тапсырма: Өз ісіне жауапты, адал адам – кластер жасау2-тапсырма: Сөздер мен олардың анықтамаларын салыстырып, әр сөздің өзіне сәйкес келетін анықтамасын табыңдар: Азаматтық а) ақылдылық, ойлылық. Адамға ғана тән қасиет.Азамат ә) адамдарға деген ізгі ниет, құрмет, жанашырлық пен сенім, кеңпейілдік, басқалардың мүддесі үшін жан аямаушылық.Адамгершілік б) адамның тұлғалық жақсы қасиеттерін танытатын ұғым.Кісілік в) адамгершілігі бар парасатты адам.Саналылық г) ел үшін кісілік көрсетіп, борыш, міндет, парызын адал орындау. | Кластер жасайды, қорғайды. |
| 1. **Үй тапсырмасы.** (1 мин)

«Жас ұрпаққа айтар сөз» Бауыржан Момышұлы | Оқулықта 62-63 бет |
| 1. **Топпен ән айту.** (3 мин)

«Армансыз күнім болмайды» Жазира Байырбекова | Оқушылар бірге ән айтады. |
| 1. **Соңғы тыныштық сәтi.** (2 мин)

Бүгінгі сабағымызды есімізге түсірейікші. Ісіміз де сөзіміз бен ойымыздай, болатынына сенемін. Сабақтан алған жақсы қасиеттерді жүректеріңде сақтаңдар. Енді жайлап көздеріңді ашуға болады. Сабақ аяқталды. Рахмет. | Баяу музыка ойнайды. |